Äitiyden selvittäminen - Lohja
Etusivu » Sosiaali- ja terveyspalvelut » Lapset ja perheet » Lapsiperheiden sosiaalipalvelut » Perheoikeudelliset palvelut » Äitiyden selvittäminen
Lapsen toiseksi äidiksi voidaan lapsen synnyttäneen ohella vahvistaa nainen, joka yhteisymmärryksessä lapsen synnyttäneen kanssa antoi suostumuksen hedelmöityshoidoista annetuissa laissa tarkoitettuun hedelmöityshoitoon, jonka tuloksena lapsi syntyy. Äitiyden vahvistaminen edellyttää, ettei isyyttä lapseen todettu tai vahvistettu tai sitä ei voida todeta tai vahvistaa.
Tunnustaminen on mahdollista äitiysneuvolassa, mikäli hedelmöityshoidosta esitetään hedelmöityshoitoklinikan antama todistus ja suostumus hedelmöityshoitoon on annettu 1.4.2019 jälkeen.
Jos lapsen äiti ei ole lapsen syntymähetkellä avioliitossa miehen kanssa, digi-ja väestötietovirasto ilmoittaa viran puolesta avioliiton ulkopuolella syntyneestä lapsesta lapsen kotikunnan lastenvalvojalle. Jos lapsen äitiyttä ei ole tunnustettu raskausaikana, lähettää lastenvalvoja lapsen synnyttäneelle äidille yhteydenotto- ja ajanvarauspyynnön.
Mikäli asiakkaan/ asiakkaiden asiointikieli on joku muu kuin suomi ja tapaamiseen tarvitaan tulkki (toinen vanhempi ei kelpaa tulkiksi) tulee aika lastenvalvojalle varata soittamalla lastenvalvojalle puhelinaikana.
Äitiyden tunnustamisen merkitys ja oikeusvaikutukset
Äitiyden vahvistaminen luo oikeudellisesti pätevän sukulaisuussuhteen tunnustaneen äidin ja lapsen välille. Lisäksi lapselle syntyy perintöoikeus tunnustaneen äidin ja tämän sukulaisten jälkeen. Lapselle syntyy oikeus tunnustaneen äidin sukunimeen sekä oikeus tavata ja tuntea tunnustanut äitinsä. Lapselle syntyy oikeus elatukseen 18 ikävuoteen asti ja sen jälkeen harkinnanvaraiseen koulutusavustukseen, jos se katsotaan kohtuulliseksi. Jos tunnustanut äiti kuolee lapsen ollessa alaikäinen, on lapsella oikeus saada lapselle kuuluvaa perhe-eläkettä sekä oikeus saada tunnustaneen äidin kuoleman jälkeen vakuutuksen perusteella mahdollisesti maksettavaa eläkettä.
Äitiyden vahvistaminen luo myös tunnustaneelle äidille mahdollisuuden lapsen yhteis- tai yksinhuoltajuuteen.
(Äitiyslaki 253/2018)